Sanral-hoof se salaris styg met meer as R1 miljoenNazir Alli Foto: Werner Beukes/SAPA Volgens die berig verdien Alli tans ŉ totale pakket van R3,061 miljoen, wat ŉ bonus van R679 000 insluit. Volgens Sanral se jaarstate wat die afgelope week bekendgemaak is, het Alli in 2012 ŉ totale pakket van R1,919 miljoen verdien. Dit is sonder bonusse. Hoewel Sanral ŉ ongekwalifiseerde oudit ontvang het, het die ouditeur-generaal (OG) gewaarsku dat die groep se lopende situasie dopgehou moet word. Volgens die OG is Sanral nie meer ŉ bekommernis nie danksy die R5,7 miljard kontantinspuiting wat die maatskappy van die regering ontvang het. Sanral se balansstaat dui aan dat die groep ŉ opgehoopte verlies van R4,7 miljard het. Vusi Mona, Sanral se woordvoerder, het aan Beeld gesê dat die maatskappy nie finansieel in die moeilikheid is nie. Hy sê die paaie waarop daar nie tolgeld gehef word nie, word deur die Tesourie gefinansier en dat Sanral sowat R10 miljard per jaar daarvoor ontvang van die regering.